Motorola patriaca pod krídla čínskeho Lenova to so svojimi zariadeniami skúša na všetkých cenových frontoch. Jej séria Moto E pokrýva potreby tých, ktorí nechcú investovať veľa do svojho smartfónu a vyhovujú im ceny jemne prevyšujúce 100 eur.
Odtiaľ sa následne odrážajú zariadenia z radu Moto G, ktoré zase patria k zástupcom rozumnej voľby v pomere ceny a výkonu. Firma sa však snaží chytiť aj zákazníka, ktorý sa nebojí zaplatiť za telefón viac, a ponúkla mu modely Moto Edge a Edge Plus.
Pozrite si testovacie fotky z Moto G100:
Čerešničkou portfólia je Motorola Razr, teda ohybný telefón v tvare legendárnych vyklápacích véčok. Aktuálnou novinkou je Moto G100, ktorý tvorí špicu série G a zároveň je akýsi predskokan k vlajkovým kúskom Edge. Cena tohto smartfónu je momentálne 399 eur. Čo za to získate, to sa dozviete v nasledujúcich riadkoch.
Hrá rôznymi farbami
V časoch, keď vám renomované značky nedávajú do balenia adaptér na nabíjanie z údajných ekologických dôvodov, poteší vás už v krabičke čokoľvek. V tomto zmysle je Motorola štedrá a okrem 20 W nabíjačky nájdete v škatuľke aj silikónový priehľadný obal.
Poslúži a ochráni váš smartfón, kým si nekúpite vlastný kryt. Vďaka jeho priehľadnosti si navyše zachováte jedinečné farebné odtiene, ktoré "hádže" zadná stena telefónu. Ide o gradient medzi ružovou, modrou a fialovou a zaručí, že máte pod každým uhlom inú farbu smartfónu. Je to ozajstný chameleón.
Zostáva vám 85% na dočítanie.